stanford-oval/wikipedia huggingface dataset:
George Peabody

George Peabody
George Peabody (1795 Danvers, Massachusetts – 1869 Lontoo) oli yhdysvaltalainen liikemies ja filantrooppi, joka vaurastui pankkiirina Lontoossa ja toimi sitten merkittävänä lahjoittajana.
Köyhästä perheestä Massachusettsin osavaltiosta kotoisin ollut George Peabody työskenteli 11-vuotiaasta asti vähittäiskaupan alalla. Vuonna 1814 hänestä tuli pääkaupungissa Washington D. C.:ssä sijaitsevan kangaskaupan osakas. Yritys muutti pian läheiseen Baltimoreen ja avasi liikkeet myös New Yorkissa ja Philadelphiassa. Liikematkalla Lontoossa 1837 Peabody neuvotteli lainan Marylandin osavaltion taloustilanteen kohentamiseksi. Hän päätti jäädä Lontooseen, joka tuolloin oli maailman finanssikeskus ja perusti Junius Spencer Morganin kanssa pankin, joka sittemmin kehittyi John Pierpont Morganin johdolla merkittäväksi pankki-imperiumiksi. Sen nykyisiä edustajia ovat JPMorgan Chase ja investointipankki Morgan Stanley.
Peabody jäi pankistaan eläkkeelle 1864 ja erikoistui hyväntekeväisyyteen. Hän perusti Lontooseen sosiaalista asuntotuotantoa ja yhdyskuntasuunnittelua harjoittavan Peabody Trust -säätiön. Yhdysvaltojen Baltimoressa sijaitsevaan Johns Hopkinsin yliopistoon hän lahjoitti Peabody Institute -konservatorion ja nimeään kantavan kirjaston George Peabody Library. Tennesseen osavaltion Nashvilleen hän lahjoitti opettajakorkeakoulun, joka on nyt osa Vanderbiltin yliopistoa. Hänen ansiostaan syntyivät myös muun muassa Yalen yliopiston luonnontieteellinen museo ja Harvardin yliopiston arkeologinen museo.
Aiheesta muualla

Kuvia tai muita tiedostoja aiheesta George Peabody Wikimedia Commonsissa
Georg Ehrnrooth (vuorineuvos, 1866–1935)

Georg Ehrnrooth (1910-luvun alku).
Georg Casimir Ehrnrooth (4. huhtikuuta 1866 Helsinki – 9. toukokuuta 1935 Helsinki) oli suomalainen talouselämän vaikuttaja ja vuorineuvos (1931).
Perhe

Ehrnroothin isä oli protokollasihteeri Carl Albert Ehrnrooth ja äiti kreivitär Lovisa Fredrika Adelaide De Geer af Tervik. Ehrnroothin puoliso vuodesta 1897 oli Anna Gabriella (Ella) af Nyborg (1874–1965). Heillä oli neljä lasta. Kolmas poika oli Pohjoismaiden Yhdyspankin pääjohtaja Göran Ehrnrooth (1905–1996). Toinen poika oli kemisti, maanviljelijä Georg Magnus Gabriel Ehrnrooth (1901–1982), joka perusti vuonna 1963 Magnus Ehrnroothin säätiön tukemaan luonnontieteellistä tutkimusta; hänen mukaansa nimetyn palkinnon myöntää Suomen Tiedeseura.
Ura

Varatuomariksi valmistuttuaan Georg Ehrnrooth toimi vakuutusyhtiö Suomen Maalaisten Paloapuyhdistyksen toimitusjohtajana vuosina 1896–1921, johtokunnan puheenjohtajana vuodesta 1921 ja Nääs Spritfabriks Ab:n toimitusjohtajana vuodesta 1898. Vuonna 1902 Ehrnrooth osti sedältään Casimir Ehrnroothilta Seestan kartanon Nastolasta ja vuonna 1911 Porlammin kartanon Lapinjärveltä sedältään, kenraali Gustaf Robert Ehrnroothilta. Hän perusti myös testamentillaan vuonna 1935 tiedettä ja kirjallisuutta tukevan Ella ja Georg Ehrnroothin säätiön.
Ehrnrooth oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.
Go with the Flow

| ”Go with the Flow” Queens of the Stone Age |
| --- | --- | --- |

Singlen tiedot
 Albumilta: Songs for the Deaf
 Äänitetty : 2002
 Julkaistu: 7. huhtikuuta 2003
 Formaatti: CDS, 12" vinyyli
 Tekijä(t): Josh Homme, Nick Oliveri
 Tuottaja(t): Josh Homme
 Tyylilaji: stoner rock
 Kesto: 03.07
 Levy-yhtiö: Polydor
Queens of the Stone Agen muut singlet
| ”No One Knows” 2002 | ”Go with the Flow” 2003 | ”First It Giveth” 2003 |
Go With The Flow on Queens of the Stone Agen kappale. Kappale julkaistiin toisena singlenä albumilta Songs for the Deaf vuonna 2003. Kappaleesta tehtiin myös musiikkivideo.
Kappaletta on käytetty useissa videopeleissä kuten Gran Turismo 4:ssa, Rock Bandissa ja Rocksmithissa.
Garm

Manalan jumalatar Hel ja Garm-koira. Johannes Gehrtsin piirros vuodelta 1889.
Garm (muinaisnorjaksi Garmr "koira") on skandinaavisessa mytologiassa susimainen koirademoni, joka vartioi Helin eli manalan sisäänkäyntiä. Ragnarökin viimeisessä taistelussa Garm tappaa Tyr-jumalan, mutta kuolee samalla itsekin. Garmin ulina kuuluu maan pinnalle asti ja se edustaa ragnarökin voimia. Garm osallistuu ragnarökissä Helin ja muiden pahojen olentojen kanssa hyökkäykseen jumalia ja einherjaria vastaan. Garmia pidetään kahlehdittuna Gnipan luolassa, josta se vapautuu vasta ragnarökin koittaessa.
Joskus Garmia pidetään samanlaisena kuin Fenris-susi. Sitä on myös verrattu muinaisen Kreikan mytologiassa mainittuun manalan vahtikoira Kerberokseen.
Gesalech

| Gesalech |
| --- | --- |
 
Visigoottien kuningas
Valtakausi:  507–511
Edeltäjä:  Alarik II
Seuraaja:  Teoderik Suuri

Syntynyt:  450
Kuollut:  511
Suku:  Balt
Isä:  Alarik II
Uskonto:  areiolaisuus
Gesalech tai Gesalec (k. 511) oli visigoottien kuningas 507–511. Hän oli Alarik II:n avioton poika. Kun Alarik kuoli taistelussa frankkeja vastaan, oli hänen ainut avioliitossa syntynyt poika Amalarik vielä alaikäinen. Visigootit eivät tunteneet esikoisoikeutta, ja he valitsivat Gesalechin kuninkaaksi. Gesalech ryhtyi sotaan frankkeja vastaan, mutta sotaonni ei ollut hänen puolellaan, ja frankit polttivat Gesalechin pääkaupungin Toulousen. Narbonnen puolestaan valloittivat burgundit, jolloin Gesalechin joukkojen oli vetäydyttävä Iberian niemimaalle. Ostrogoottien kuningas Teoderik Suuri saapui tukemaan visigootteja. Vuonna 511 Ibbas syrjäytti Gesalechin valtaistuimelta. Gesalech pakeni Afrikkaan, jossa hän yritti saada huonolla menestyksellä apua vandaaleilta ja ostrogooteilta. Gesalech yritti tämän jälkeen vielä vallata visigoottien valtakunnan Akvitaniasta käsin, mutta Ibbaksen armeija löi hänet, ja saman vuoden lopussa Gesalech sai surmansa. Teoderik toimi Amalarikin sijaishallitsijana, kunnes tämä tuli täysi-ikäiseksi.
George Pell

George Pell vuonna 2007.

George Pell (8. kesäkuuta 1941 – 10. tammikuuta 2023) oli australialainen pappi. Hän toimi Melbournen (1996–2001) ja Sydneyn (2001–2014) hiippakuntien katolisena arkkipiispana.
Pell nimitettiin kardinaaliksi 21. lokakuuta 2003 ja osallistui uuden paavin valintaan vuonna 2005. Pell valittiin 2014 Vatikaanin talousministeriksi selvittämään valtion taloudellisia epäselvyyksiä. Hän oli lehtiuutisten mukaan tuolloin katolisen kirkon kolmanneksi korkeimmassa asemassa, ja spekulaatioissa mahdollinen tuleva paavi. Pell jätti ministeripaikkansa 2017 vastatakseen Australiassa syytöksiin seksuaalisesta hyväksikäytöstä.
Pell tuomittiin Australiassa 13. maaliskuuta 2019 kuudeksi vuodeksi vankeuteen kahden 13-vuotiaan pojan seksuaalisesta hyväksikäytöstä, joka olisi syytösten mukaan tapahtunut Melbournessa Australiassa vuonna 1996. Syytösten mukaan hän ahdisti uhrinsa sakastiin, jossa hän pakotti nämä seksuaaliseen aktiin. Hän on korkeimmassa asemassa oleva katolisen kirkon jäsen, joka on tuomittu lapsiin kohdistuvista seksuaalirikoksista. Australian korkein oikeus vapautti hänet huhtikuussa 2020. Oikeus perusteli päätöstä sillä, että todisteiden valossa oli jäänyt varteenotettava epäilys tuomitun syyttömyydestä. Valamiehistön olisi oikeuden mukaan pitänyt ottaa huomioon todistajien uskottavuuden lisäksi muut todisteet.
Pellin hautajaiskatedraalin luon ja lähipuistossa oli runsaasti mielenosoittajia 2. helmikuuta 2023 hautajaisten aikana, sillä monet eivät usko Pellin syyttömyyteen. Hautajaisvieraina oli arvohenkilöitä, kuten Australian entinen pääministeri Tony Abbott, joka ylisti puheessaan hautajaistilaisuudessa Pelliä hienoimmaksi tuntemakseen ihmiseksi. Pell oli julkisesti paavi Franciscuksen tukija, mutta myöhemmin ilmeni että hän oli arvostellut paavia nimimerkillä eräässä muistiossa. Nimimerkkimuistion mukaan Kristus ei ollut Franciscuksen aikana enää kirkon pää.
Aiheesta muualla

Catholic-hierarchy.org: George Cardinal Pell (englanniksi)
Vatikaanin talouskardinaali oikeuteen ainakin yhdestä seksuaalisesta hyväksikäytöstä Yle, 2018
Goffredo Petrassi

Goffredo Petrassi
Goffredo Petrassi (16. heinäkuuta 1904 – 3. maaliskuuta 2003) oli italialainen säveltäjä. Hän syntyi Zagarolossa ja alkoi 15-vuotiaana työskennellä paikallisessa musiikkikaupassa. Vuonna 1928 Petrassi siirtyi Roomaan opiskelemaan urkujen soittoa ja sävellystä. Vuonna 1934 Alfredo Casella johti Petrassin säveltämän Partitan orkesterille Amsterdamissa.
Petrassin sävellyksiin kuuluu mm. kahdeksan "konserttoa orkesterille", jotka hän sävelsi 1930-1970-luvuilla.
Graves

Gironden kartta, johon Graves on merkitty violetilla.
Graves on merkittävä viinialue Bordeaux'ssa. Gravesin alue alkaa Bordeaux'n kaakkoisista esikaupunkialueista ja jatkuu noin 50 kilometriä pitkänä alueena Garonnen länsirannalla.
Pääosin Gravesin 20 miljoonan pullon vuosittainen viinintuotanto koostuu punaviineistä, mutta alueella tuotetaan myös valkoviinejä: esimerkiksi Château d'Yquem -viinistä tunnettu Sauternesin kylä sijaitsee Gravesissa. Muita tunnettuja Gravesin kyliä ovat Pessac, Talence, Léognan, Martillac, St. Morillon ja Portets.
Tyypillisesti alueella valmistetut punaviinit ovat sekoiteviinejä, joissa on suurin osa Cabernet Sauvignon -rypälettä ja pienempiä määriä Merlot ja Cabernet Francia. Kuivat valkoviinit valmistetaan Sauvignon Blancista ja Sémillonista.
Friedhelm Funkel

| 0 | 1 | 2 |
| --- | --- | --- |

Henkilötiedot
Koko nimi: Friedhelm Funkel
Syntymäaika: 10. joulukuuta 1953 (ikä 70)
Syntymäpaikka: Neuss, Nordrhein-Westfalen, Saksa
Seura
Seura:  FC Köln
Tehtävä: Päävalmentaja
Seurat
| Vuodet | Seura | O (M) |
| 1974–1980 1980–1983 1983–1990 |  Bayer 05 Uerdingen  1. FC Kaiserslautern  Bayer 05 Uerdingen | 216(18) 66(24) 189(40) |
Valmennusura
1991–1996 1996–2000 2000–2001 2002–2003 2004–2009 2009–2010 2010–2011 2011–2012 2013–2014 2016–2020 2021 2024–:  Bayer 05 Uerdingen  MSV Duisburg  FC Hansa Rostock  1. FC Köln  Eintracht Frankfurt  Hertha BSC  VfL Bochum  Alemannia Aachen  TSV 1860 München  Fortuna Düsseldorf  FC Köln
 Seurajoukkueuran tilastot kattavat vain kansalliset sarjat.
Friedhelm Funkel (s. 10. joulukuuta 1953) on saksalainen jalkapallovalmentaja ja entinen keskikenttäpelaaja. Helmikuusta 2024 lähtien hän on toiminut FC Kaiserslauternin päävalmentajana.
Ura pelaajana

Funkel pelasi pitkällä urallaan KFC Uerdingen 05:n ja 1. FC Kaiserslauternin joukkueissa 16 vuoden aikana kaikkiaan 320 Bundesliiga-ottelua tehden 83 osumaa. Krefeldiläisseura KFC Uerdingenin seurahistoriassa Funkel on 254 pelaamallaan ottelulla ja 59 tekemällään maalilla eniten Bundesliigassa pelannut ja viimeistellyt mies. Hänen uransa suurin saavutus on Saksan Cupin voitto 1985, kun Uerdingen kaatoi finaalissa FC Bayern Münchenin 2–1.
Ura valmentajana > Meriitit valmentajana

Saksan 2. Bundesliiga: 1992, 2018
Toinen 1995, 2003
Kolmas 2005
Saksan cup
Hopeaa 1998, 2006
Gimme Five

| Gimme five Stala & SO>  |
| --- | --- | --- |

EP-levyn tiedot
 Julkaistu: 14. syyskuuta 2011
 Formaatti: CD
 Tuottaja(t): Sampsa Astala
 Tyylilaji: rock
 Levy-yhtiö: So Music Finland
Stala & SO.:n muut julkaisut
| It Is So. 2011 | Gimme five 2011 | Play Another Round 2013 |
Gimme Five on suomalaisen rockyhtye Stala & SO.:n EP-levy, joka julkaistiin 14. syyskuuta 2011.
Kappaleet

Life’s Too Hard – 3.38
Hot Blooded – 3.57
Hey What’s Goin’ on? – 3.18
Anytime – 4.40
Back on the Road – 3.24
Arvostelut

Imperiumi: 8½/10
V2.fi:
Gimme Dat Ding

| Gimme Dat Ding The Sweet, The Pipkins |
| --- | --- | --- |

Split-albumin tiedot
 Julkaistu: 1971
 Tuottaja(t): Phil Wainman, John Burgess, Roger Easterby
 Tyylilaji: purukumipop
 Levy-yhtiö: EMI
Sweetin muut julkaisut
|   | Gimme Dat Ding 1971 | Funny How Sweet Co-Co Can Be 1971 |
Gimme Dat Ding on vuonna 1971 julkaistu split-albumi, jonka a-puolella esiintyy The Sweet ja b-puolella huumoriduo The Pipkins. Kyseessä on Sweetin ensimmäinen esiintyminen albumilla. Sweetin levytykset on tehty 1-2 vuotta aiemmin, kitaristina toimii vielä Mick Stewart. Vanha levy-yhtiö julkaisi ne Sweetin lyötyä läpi vuonna 1971.
Kappaleet

A-puoli (The Sweet)
The Lollipop Man (Hammond/Hazelwood)
Time (The Sweet)
All You'll Ever Get From Me (Cook/Greenaway)
The Juicer (Stewart)
Get On The Line (Barry/Kim)
Mr. McGallagher (Stewart)
B-puoli (The Pipkins)
Gimme Dat Ding (Hammond/Hazelwood)
Yakety Yak (Leiber/Stoller)
The People That You Wanna Phone Ya (Hammond/Hazelwood)
My Baby Loves Lovin' (Cook/Greenaway)
Busy Line (Semos/Stanton)
Sunny Honey Girl (Cook/Greenaway/Holler/Goodison)
Kokoonpano > The Sweet

Brian Connolly – laulu
Steve Priest – basso, laulu
Mick Tucker – rummut
Mick Stewart – kitara
Fossiilinen polttoaine

Fysikaalisia perusteita
Aurinko · Auringon säteily

Fotosynteesi · Kasvi · Biomassa
 Humifikaatio · Fossiloituminen
Palaminen
Fossiiliset polttoaineet
Kivihiili · Maakaasu ·
 Maaöljy:
(Bensiini · Diesel · Polttoöljy) 
· Turve
Biopolttoaineet
Bioetanoli · Biodiesel · Biokaasu · Puupelletti · Puupolttoaine · Puukaasu
Muita käsitteitä
Energiakasvi · Epätavanomainen öljy · Ydinpolttoaine
Fossiiliset polttoaineet ovat polttoaineita, jotka syntyvät eliöiden biomassan fossiloituessa maaperään. Fossiilisia polttoaineita ovat mm. kivihiili, ruskohiili, maakaasu ja raakaöljystä jalostetut polttoöljyt. Kansainvälisissä luokituksissa turve luokitellaan usein fossiiliseksi polttoaineeksi, vaikka se on selvästi niitä syntyperältään nuorempi polttoaine (EU, IPCC, Tilastokeskus).
Fossiiliset polttoaineet ovat uusiutumattomia luonnonvaroja, tai hyvin hitaasti uusiutuvia, kuten noin 10 000 vuoden ajanjaksolla uusiutuva turve. Fossiilisten polttoaineiden kemiallinen energia on alun perin maapallon alkuaikojen kasvillisuuden keräämää aurinkoenergiaa. Energiantuotanto fossiilisilla polttoaineilla perustuu raaka-aineen polttamiseen,  missä vapautuvaa lämpöenergiaa voidaan käyttää lukuisiin eri tarkoituksiin. Polttamisessa syntyy pääosin hiilidioksidia ja vettä sekä polttoainelaadusta ja polttotekniikasta riippuen muita aineita kuten rikki- ja typpiyhdisteitä.
Fossiilisten polttoaineiden käyttö alkoi suuremmassa määrin 1850-luvulla ja on jatkanut kasvuaan kokonaismäärässä siitä asti (2020).  Osuutena kokonaisenergiankulutuksesta fossiiliset polttoaineet ovat olleet selvästi suurin ja vastannus siten suurimmasta osasta samanaikaista räjähdysmäistä energian käytön kasvua.
Koska fossiilisten polttoaineiden polttaminen vapauttaa maaperään sitoutunutta ainesta ilmakehään on se huomattava kasvihuonepäästöjen ja siten antrooppisen ilmaston lämpenemisen aiheuttaja. Öljyn tarjonnan ennustetaan niukkenevan jo lähitulevaisuudessa, mutta maakaasua ja hiiltä riittää maaperässä jopa sadoiksi vuosiksi (2020). Jos ilmaston lämpenemistä halutaan rajoittaa, fossiilisten polttoaineiden jäljellä olevat varannot pitäisi jättää lähes kokonaisuudessaan maan poveen. Fossiilisten polttoaineiden päästöjen olisi lähdettävä globaalisti laskuun 2020 mennessä, jotta Pariisin ilmastosopimuksen tavoitteet voidaan saavuttaa.
Määritelmä

IPCC:n arviointiraportin (2007) määritelmä fossiiliselle polttoaineelle on ”Hiilipohjainen polttoaine fossiilisesta hiilivetykerrostumasta sisältäen kivihiilen, turpeen, öljyn ja maakaasun.” (Fossil fuels: Carbon-based fuels from fossil hydrocarbon deposits, including coal, peat, oil and natural gas.)
Käyttö

Fossiiliset polttoaineet ovat olleet teollistuneiden yhdyskuntien merkittävin energianlähde niiden synnystä lähtien.
Alla oleva kaavio havainnollistaa fossiilisten polttoaineiden merkitystä suhteessa muihin energianlähteisiin eräissä teollisuusmaissa. Tanska ja Saksa ovat tyypillisempiä teollisuusmaita kuin Suomi ja Ruotsi siinä suhteessa, että Suomessa ja Ruotsissa ydinvoiman, vesivoiman ja biopolttoaineiden käyttö on tavallista merkittävämpiä. Kaaviossa fossiilisiin polttoaineisiin luetaan mukaan ajoneuvojen nestemäiset polttoaineet.
Päästöt

Poltettaessa syntyy polttoaineesta ja polttotekniikasta riippuen erilaisia savukaasuja, joista yleisin on hiilidioksidi. Palaessa vapautuu myös vettä, rikkidioksidia, typen oksideja ja lukuisia pienhiukkasia.  Maakaasulla, joka on pitkälti metaania, hiilidioksidipäästöt ovat noin kolmanneksen muita fossiilisia polttoaineita matalammat.
Hiilidioksidi on ilmaston lämpenemisen kannalta merkittävin kasvihuonekaasu. Rikin ja typen oksidit aiheuttavat vesissä ja maaperässä happamoitumista. Pienhiukkaset aiheuttavat hengitettyinä terveysongelmia.
Hiilidioksidin poistaminen savukaasuista on periaatteessa mahdollista, joskaan ei kustannusten ja hiilidioksidin loppusijoittamisen hankaluuden takia ole merkittävästi käytössä. Rikin ja typen oksidit pystytään pääosin poistamaan erilaisin puhdistusmenetelmin ja polttoprosessia hienosäätämällä. Sähkösuodattimilla voidaan savukaasuista poistaa lähes kaikki pienhiukkaset. Pienemmissä ja liikkuvissa kohteissa kuten autoissa savukaasujen puhdistaminen on vaikeampaa kuin suuremmissa kiinteissä laitoksissa, joten liikenne aiheuttaa merkittäviä päästöjä sielläkin missä laitosten päästöt puhdistetaan huolellisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Fossiiliset polttoaineet ja ilmastonmuutos
Energiantuotanto
Globaali energian kulutus.
Fossiiliset polttoaineet ovat Auringon fuusioreaktioiden varastoitunutta energiaa. Niiden kulutus on huomattavassa osassa ihmiskunnan energiataloudessa.
Ghost Rider

Ghost Rider voi tarkoittaa:
Aaveajaja, Marvel Comics-kustantamon sarjakuvissa esiintyvä hahmo
Ghost Rider – aaveajaja, Columbia Pictures-yhtiön elokuva
Ghost Rider: Koston henki, em. elokuvan jatko-osa
Ghost Rider, ruotsalainen stunt-motoristi
Ghost Rider, videopeli vuodelta 2007
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ghost Rider”, voi hakea sivunnimihaulla, laajalla sivunnimihaulla tai tekstihaulla.
Gimme Back My Bullets

| Gimme Back My Bullets Lynyrd Skynyrd |
| --- | --- | --- |

Studioalbumin tiedot
 Äänitetty : syys- ja marraskuu 1975
 Julkaistu: 2. helmikuuta 1976
 Tuottaja(t): Al Kooper
 Tyylilaji: southern rock
 Kesto: 43.53
 Levy-yhtiö: MCA
Listasijoitukset
  Billboard 200: 20.
Lynyrd Skynyrdin muut julkaisut
| Nuthin’ Fancy 1975 | Gimme Back My Bullets 1976 | One More from the Road 1976 |
Gimme Back My Bullets on yhdysvaltalaisen rock-yhtye Lynyrd Skynyrdin neljäs albumi. Se julkaistiin 2. helmikuuta 1976 ja myi Yhdysvalloissa kultaa.
Kappaleet

Gimme Back My Bullets – 3.28 (säv. Gary Rossington, Ronnie Van Zant)
Every Mother’s Son – 4.56 (säv. Allen Collins, Van Zant)
Trust – 4.25 (säv. Colling, Rossington, Van Zant)
I Got the Same Old Blues – 4.08 (säv. J. J. Cale)
Double Trouble – 2.49 (säv. Collins, Van Zant)
Roll Gypsy Roll – 2.50 (säv. Collins, Rossington, Van Zant)
Searching – 3.17 (säv. Collins, Van Zant)
Cry for the Bad Man – 4.48 (säv. Rossington, Collins, Van Zant)
All I Can Do Is Write About It – 4.16 (säv. Collins, Van Zant)
Arvostelut

Allmusic:
Robert Christgau: B+
Rolling Stone: ristiriitainen
Giuseppe Matteo Alberti

Giuseppe Matteo Alberti (20. syyskuuta 1685 Bologna – 18. helmikuuta 1751 Bologna) oli italialainen säveltäjä ja viulisti.
Alberti opiskeli viulunsoittoa Carlo Manzolinin ja Pietro Maria Minellin johdolla, minkä lisäksi hän sai kontrapunktissa opetusta Floriano Arrestilta. Alberti työskenteli vuodesta 1709 viulistina Bolognan San Petronio -basilikan orkesterissa. Hänet valittiin vuonna 1705 Accademia Filarmonica di Bolognan jäseneksi. Alberti valittiin sen johtajaksi vuosina 1721, 1724, 1728, 1733, 1740 ja 1746. Lisäksi hän oli vuodesta 1726 San Giovanni in Monten maestro di cappella.
Albertin sävellystuotannon joukossa on viulukonserttoja, sonaatteja, sinfonioita ja vokaaliteoksia.
Aiheesta muualla

IMSLP: nuotteja
GlobalWafers

| GlobalWafers |
| --- | --- |
ISIN:  US37891E1038
Toimiala:  puolijohdeteollisuus
Kotisivu:  www.sas-globalwafers.com
Infobox OKVirheellinen NIMI-arvo: 
GlobalWafers on taiwanilainen puolijohdeteollisuuden yritys, joka suunnittelee, kehittää, valmistaa ja myy piikiekkoja.
Yritys on maailman kolmanneksi suurin piikiekkojen valmistaja japanilaisten Shin-Etsun ja Sumcon jälkeen.
Yritys tavoitteli 4,35 miljardin euron kauppaa Siltronicin ostamiseksi, joka olisi tehnyt yrityksestä toiseksi suurimman 300 millimetrin piikiekkojen valmistajan. Siltronic on neljänneksi suurin piikiekkojen valmistaja.
Fire Action

Fire Action on alun perin helsinkiläinen hevimetalliyhtye, joka on perustettu vuonna 2012. Yhtyeessä vaikuttavat nykyään myös Jarkko Poussu ja Pete Ahonen, jotka ovat kotoisin Oulusta. Yhtye soitti alkuaikoina keikoillaan paljon lainakappaleita 1980-luvun hardrock- ja hevimetallibändien tuotannoista. Ensilevyn Rock Rock Brigade (2016) myötä yhtye on keskittynyt oman materiaalin esittämiseen. Lainakappaleita on kuultu lähinnä encoreina.
Historia

Kitaristi Juri Vuortama ja rumpali Samuli Häkkilä vaikuttivat yhtyeessä Alliance 1999–2006. He perustivat Fire Actionin vuonna 2012 tarkoituksenaan esittää vähemmälle huomiolle Suomessa jääneitä 1980-luvun hevimetallikappaleita esimerkiksi Ozzy Osbournen tuotannosta sekä yhtyeiltä Judas Priest, Cinderella, Steelheart ja Ratt. Kokoonpano vakiintui, kun laulaja Leo Barzola ja basisti J. Hongisto Night Crime -yhtyeestä liittyivät mukaan.
Seuraavana vuonna yhtye alkoi esittää myös omia kappaleita keikoillaan.
Debyyttilevy Rock Rock Brigade ilmestyi tammikuussa 2016, ja sen jälkeen yhtye on keskittynyt täysin oman materiaalin esittämiseen ja levyttämiseen.
Metallimusiikin erikoislehti Inferno valitsi Fire Actionin kuukauden bändiksi marraskuussa 2016 ja antoi Rock Rock Brigadelle täydet pisteet arvostelussaan.
Single "Hot Blooded Woman" julkaistiin maaliskuussa 2017. Kappaleen musiikkivideolla nähdään bikini fitness -kilpailija Jemina Hietanen. Video kuvattiin Helsingin kaupungin pelastuslaitoksen tiloissa, joissa säilytetään harvinaisia museopaloautoja 1900-luvun alkupuolelta tähän päivään saakka.
Brittiläinen metallimusiikin erikoislehti Terrorizer julkaisi kappaleen "Hot Blooded Woman" heinäkuun 2017 numeron mukana myytävällä kokoelmalevyllä.
Laulaja Barzola lähti yhtyeestä joulukuussa 2017. Kokoonpanon viimeinen keikka soitettiin Vantaalla 10. marraskuuta 2017 ruotsalaisen Hekatomb-yhtyeen kanssa.
Laulaja Gary L. James liittyi virallisesti toukokuussa 2018. Yhtye suuntasi kesäkuussa studioon nauhoittamaan uusia kappaleita, jotka kitaristi Juri Vuortama oli kirjoittanut sinä aikana, kun uutta laulajaa etsittiin. Yhtye levytti ensimmäistä kertaa urallaan myös lainakappaleen. Kyseessä on hevimetalliversio Paul Oxley's Unit -yhtyeen hitistä "Spanish Bars" vuodelta 1981. Paul Oxley's Unit oli Suomen suosituin yhtye vuosina 1980–1981.
Single "Spanish Bars" julkaistiin 22. elokuuta 2018. Kappaleen musiikkivideo ilmestyi samaan aikaan.
EP "Fahrenhater" julkaistiin 30. marraskuuta 2018. Vuonna 2021 yhtyeeseen liittyi uusi laulaja Pete Ahonen. Ahonen, joka on tunnettu mm. Burning Point ja Stargazery yhtyeistä. Bändi solmi levytyssopimuksen saksalaisen SPV / Steamhammer levy-yhtiön kanssa Toukokuussa 2024 ja uusi levy julkaistaan syksyllä 2024.
Jäsenet

Juri Vuortama – kitara, laulu
Pete Ahonen – laulu
Jarkko Poussu – basso
Samuli Häkkilä – rummut, laulu
Julkaisut > EP

Rock Rock Brigade (2016)
Fahrenhater (2018)
Until The Heat Dies (2024 )
Julkaisut > Singlet

Hot Blooded Woman (2017)
Spanish Bars (2018)
Aiheesta muualla

Fire Actionin YouTube-tili
Fire Actionin Facebook-tili
Fire Actionin Twitter-tili
Fire Action Spotify-palvelussa
Fire Actionin Instagram-tili